Official Journal L 205 , 31/07/2001 P. 0021 - 0022



KOMISJONI MÄÄRUS (EÜ) nr 1555/2001, 30. juuli 2001, millega muudetakse määrust (EMÜ) nr 1859/82, mis käsitleb aruandvate tootjate väljavalimist põllumajandustootjate tulude kindlaksmääramiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate põllumajanduslike raamatupidamise andmete kogumise võrk,1 viimati muudetud määrusega (EÜ) nr 1256/97,2 eriti selle artikli 4 lõiget 4 ja artikli 6 lõiget 2, ning arvestades, et: 1) Määruse nr 79/65/EMÜ artiklis 4 on määratletud, et vaatlusala hõlmab põllumajandusettevõtteid, mille majanduslik suurus on sama suur või suurem kui komisjoni 7. juuni 1985. aasta otsuse 85/377/EMÜ (millega kehtestatakse ühenduse põllumajandusettevõtete liigitus,3 viimati muudetud otsusega 1999/725/EÜ4) III lisas osutatud Euroopa suurusühikutes (ESÜ) väljendatud künnis. 2) Komisjoni 12. juuli 1982. aasta määruse (EMÜ) nr 1859/82 (milles käsitletakse aruandvate tootjate väljavalimist põllumajandustootjate tulude kindlaksmääramiseks,5 viimati muudetud määrusega (EÜ) nr 285/20006) artiklis 2 on sätestatud künnis 1995. aastaks ja sellele järgnevateks aastateks. 3) Struktuurimuutus on põhjustanud kõige väiksemate majandite arvu vähenemise ja kahandanud nende panust põllumajanduse kogutoodangusse, muutes sellega nende kasutamise mittevajalikuks vaatlusalas, mis peaks hõlmama kõige asjakohasemat osa põllumajanduslikust tegevusest (vähemalt 90 % kogu standardsest brutomarginaalist). 4) Itaalia puhul on soovitatav seda künnist tõsta 2 ESÜlt 4 ESÜni, kuid praktilistel kaalutlustel ei ole seda muudatust enne 2002. aruandeaastat võimalik rakendada. 5) Käesolevas määruses sätestatud meetmed on kooskõlas ühenduse põllumajandusaruandluse andmevõrgu komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1859/82 artikkel 2 asendatakse järgmisega: "Artikkel 2 2001. aruandeaastaks (12 järjestikusest kuust koosnev ajavahemik, mis algab 2001. aasta 1. jaanuari ja 1. juuli vahel) ja järgnevateks aruandeaastateks on määruse 79/65/EMÜ artiklis 4 osutatud majandusliku suuruse künnis (ESÜdes) järgmine: - Belgia: 16 ESÜ - Holland: 16 ESÜ - Taani: 8 ESÜ - Saksamaa: 8 ESÜ - Prantsusmaa: 8 ESÜ - Luksemburg: 8 ESÜ - Austria: 8 ESÜ - Soome: 8 ESÜ - Rootsi: 8 ESÜ - Ühendkuningriik (välja arvatud Põhja-Iirimaa): 16 ESÜ - Põhja-Iirimaa: 8 ESÜ - Iirimaa: 2 ESÜ - Itaalia: 2 ESÜ - Kreeka: 2 ESÜ - Hispaania: 2 ESÜ - Portugal: 2 ESÜ Itaalia puhul on esimeses lõigus määratletud künnis 2002. aruandeaastaks (12 järjestikusest kuust koosnev ajavahemik, mis algab 2002. aasta 1. jaanuari ja 1. juuli vahel) ja järgnevateks aruandeaastateks 4 ESÜ." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Seda kohaldatakse alates aruandeaastast 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuli 2001 Komisjoni nimel komisjoni liige Frederik BOLKESTEIN 1 EÜT 109, 23.6.1965, lk 1859/65. 2 EÜT L 174, 2.7.1997, lk 7. 3 EÜT L 220, 17.8.1985, lk 1. 4 EÜT L 291, 13.11.1999, lk 28. 5 EÜT L 205, 13.7.1982, lk 5. 6 EÜT L 31, 5.2.2000, lk 79.